સ્ત્રી અને પુરુષ બંને એકબીજાના પુરક છે અને રહેશે. બન્નેને એકબીજાની જરૂર છે અને રહેશે. સ્ત્રી ઘર સંભાળીને કોઈ ત્યાગ નથી કરતી કે પુરુષ નોકરી ધંધો કરીને કોઈના પર ઉપકાર નથી કરતો. રૂઢીચૂસ્ત કે પરંપરાગત ચાલી આવતી માન્યતાઓ બદલાવવી જોઈએ પરંતુ એનો મતલબ એ નથી કે સ્ત્રી માટે કોઈ પુરુષમુક્ત સમાજનું નિર્માણ કરવાની જરૂર છે. ગમે તેવી સ્વતંત્ર સ્ત્રી હોય તેને પુરુષના સાથની અને ગમે તેવો સ્વતંત્ર પુરુષ હોય તેને સ્ત્રીની જરૂરિયાત રહેશે જ.